Adskillelige kontrollerede kliniske studier af kiropraktorere er blevet udført, med modstridende resultater. Systematiske litteraturgennemgange af denne forskning har ikke fundet evidens for at kiropraktisk manipulation er effektivt, med den mulige undtagelse af behandling for rygsmerter. En kritisk evaluering fandt at samlet set var manipulation af rygraden ineffektivt som behandling af enhver lidelse. Rygmanipulation kan være en simple behandling for subakut eller kronisk smerte i lænden, men resultaterne af forskningen her er ikke tilstrækkelige. The efficacy and cost-effectiveness of maintenance chiropractic care are unknown. Der er ikke nok data til at fastslå sikkerheden ved kiropraktisk manipulation. Det er ofte associeret med milde til moderate bivirkninger, med seriøse eller fatale konsekvenser i få tilfælde. Der er uenighed om graden af risiko ved vertebral arterie dissektion, der kan føre til slagtilfælde eller død, gennem cervikal manipulation. Flere dødsfald er sat i forbindelse med denne teknik og der er blevet påstået af dette forhold er kausativt, en påstand som mange kiropraktorer bestrider.  Kiropraktorloven Bekendtgørelse af lov om kiropraktorer (i daglig tale blot Kiropraktorloven) var indtil 1. januar 2007 den lov, hvori kiropraktorernes virke samt autorisations- og videreuddannelsesbestemmelser var beskrevet. 1. januar 2007 blev Kiropraktorloven afløst af Autorisationsloven – Lov om autorisation af sundhedspersoner og om sundhedsfaglig virksomhed – hvor kiropraktorers virke samt autorisations- og videreuddannelsesbestemmelser beskrives i § 52-53.  Uddannelsen i Danmark Danske kiropraktorer blev tidligere uddannet uden for landets grænser, men i dag kan man blive uddannet i klinisk biomekanik ved Syddansk Universitet. Kiropraktorerne er organiseret i Dansk Kiropraktor Forening. Dansk Kiropraktor Forening har indgået en overenskomst med Regionerne, som sikrer patienterne tilskud igennem sygesikringen. Når man kan opnå autorisation, skyldes det alene en politisk beslutning fra starten af 1990'erne, der har pålagt Sundhedsstyrelsen at administrere dette. Universitetsuddannelsen til kiropraktor foregår på Syddansk Universitet og er en lang videregående uddannelse (LVU), der varer 5 år (bachelordel 3 år + kandidatdel 2 år) og fører frem til den akademiske grad cand.manu. (kandidat i klinisk biomekanik). Betegnelsen på engelsk er Master’s Degree in Health Science, Clinical Biomechanics. Bachelordelen foregår sammen med de medicinstuderende, men de praktiske og kliniske fag på bacheloren er forskellig på det to uddannelser. Uddannelsens 2-årige kandidat-del består af undervisning i almen diagnostik inden for fagene almen medicin, ortopædi, neurologi og reumatologi. Der undervises også i radiografi, klinisk farmakologi og billeddiagnostik. De studerende bruger de sidste 3/4 af 2. år på at være i klinik (praktik) på regionernes rygmedicinske, neurologiske, ortopædkirurgiske og reumatologiske afdelinger samt i privat praksis. Uddannelsen afsluttes på universitetet med et kandidatspeciale. At uddannelsen foregår på denne måde, gør dog ikke, at der er videnskabelig dokumentation bag behandlingen.  For at opnå autorisation til at fungere som selvstændig kiropraktor skal den færdiguddannede kiropraktor gennemgå en såkaldt turnusordning — dvs. en 1-årig praktikperiode hos en autoriseret kiropraktor. Kiropraktorer er samlet i fagforeningen Dansk Kiropraktor Forening, som er medlem af Akademikerne. Kiropraktorer er endvidere underlagt Sundhedsvæsenets Patientklagenævn.